K O R R A L D U S

Haapsalu,	10. märts 2005 nr 148

Eakatele tervisepäeva läbiviimiseks
rahaliste vahendite eraldamine

Haapsalu Sotsiaalmaja esitas Haapsalu Linnavalitsusele kirjaliku taotluse, kus palub võimalusel toetada 17. 03. 2005 Haapsalu Veekeskuses toimuvat eakate tervisepäeva. Üritust korraldavad Haapsalu Sotsiaalmaja ja Läänemaa Pensionäride Ühendus. Ürituse raames on ujula eakatele avatud neli tundi. On võimalik osaleda vesivõimlemises, mõõta vererõhku. Läänemaa Pensionäride Ühendus rahastab oma vahenditest vesivõimlemise juhendamist ja meditsiinilist esmaabi. Haapsalu Sotsiaalmaja katab veekeskuse kolme tunni üürikulud. 08. 03. 2005 Haapsalu Linnavalitsuses toimunud sotsiaalkomisjon teeb linnavalitsusele ettepaneku üritust toetada ja tasuda ühe tunni veekeskuse kasutamise kulu. Juhindudes kohaliku omavalitsuse korralduse seaduse § 6 lg 1, § 30 lg 1 p 2, § 31, Haapsalu põhimääruse § 35 ja § 63 ning haldusmenetluse seadusest Haapsalu Linnavalitsus

korraldab:
1.	Eraldada Haapsalu Sotsiaalmajale 17.märtsil 2005 toimuva eakate tervisepäeva korraldamiseks vastavalt esitatud taotlusele linnaeelarve sotsiaal- ja tervishoiuosakonna vahenditest (art 10900, projektide kaasfinantseerimine) 1000 (üks tuhat) krooni.
2.	 Linnavalitsuse raamatupidamisel (L. Tammsalu) kanda punktis 1 nimetatud summa Haapsalu Sotsiaalmaja arvelduskontole 10602002457007 Ühispangas.
3.	Korraldus teha teatavaks linnavalitsuse raamatupidamisele (L. Tammsalu, I. Salus ), aselinnapeale (I. Danilov), sotsiaal- ja tervishoiuosakonnale (E. Lemmsalu) korralduse koopia väljastamisega allkirja vastu ning Haapsalu Sotsiaalmajale (Kastani tänav 7, 90508 Haapsalu) koopia saatmisega posti teel.
4.	Korraldus jõustub teatavakstegemisest.
5.	Korraldus avalikustada väljapanekuga linnavalitsuse fuajees.

6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär